9 Ka ntlha ya dingwaga tsa bone, maitemogelo kgotsa bokgoni fela jwa tlholego, bagolwane ba bangwe ba ka tswa ba kgona dilo dingwe go feta ba bangwe, kgotsa ba ka tswa ba na le temogo e e fetang ya ba bangwe. Ka ntlha ya seo, bagolwane ba na le maikarabelo a a farologaneng mo phuthegong ya ga Jehofa. Mo boemong jwa go ipapisa le ba bangwe, ba nna ba gopotse kgakololo eno: “Go ya ka selekanyo se mongwe le mongwe a amogetseng mpho ka sone, e diriseng mo go direlaneng jaaka balebedi ba ba molemo ba bopelonomi jo bo sa re tshwanelang jwa Modimo jo bo bontshiwang ka ditsela tse di farologaneng.” (1 Petere 4:10) Tota temana eno e dira mo batlhankeng botlhe ba ga Jehofa, ka gonne botlhe ba amogetse selekanyo se se rileng sa mpho ya kitso ya boammaaruri mme botlhe ba na le tshiamelo ya go nna le seabe mo bodireding jwa Bokeresete.